Allir fangaklefar á lögreglustöðinni við Hverfisgötu fylltust af fólki sem þurfti að stinga í steininn vegna óláta , slagsmála eða svo mikillar ölvunar að fólk var orðið ósjálfbjarga . mbl.is / Eggert Lögreglan á höfuðborgarsvæðinu hafði mikið að gera í nótt og segir að mikil ölvun hafi verið í miðborg Reykjavíkur . Allir fangaklefar á lögreglustöðinni við Hverfisgötu fylltust af fólki sem þurfti að stinga í steininn vegna óláta , slagsmála eða svo mikillar ölvunar að fólk var orðið ósjálfbjarga . Í tilkynningu lögreglu kemur einnig fram að þrjú hafi verið handtekin í úthverfi Reykjavíkur á stolnum bíl . Öll reyndust þau vera undir áhrifum eiturlyfja og voru handtekin . Fleiri ökumenn , víðsvegar um borgina , voru stöðvaðir sökum þess að þeir voru drukknir eða dópaðir . Nokkrir voru handteknir fyrir að vera með fíkniefni í fórum sínum .